סאן דור

סמליל החברה הקודם, שהיה בשימוש בשנים 2010–2024
וריאציה של סמליל החברה הקודם
סאן-דור נתיבי אויר בינלאומיים בע"מ, או בקיצור סאן דור היא חברה ישראלית המשמשת כמותג התעופה של אל על עבור טיסות שכר וטיסות עונתיות. בסיס הפעולה של החברה הוא בנמל התעופה בן-גוריון, ורוב טיסות המותג מופעלות על ידי אל על.

==היסטוריה==
החברה הוקמה ב-1 באוקטובר 1977 כחברת בת של אל על בשם "אל על שירותי שכר בע"מ". בשנת 1981 שונה שמה ל"סאן דור" ומאוחר יותר ל"סאן דור, נתיבי אוויר בינלאומיים". השם מורכב מהמילה האנגלית לשמש והמילה הצרפתית "d'or" שמשמעה "של זהב", ועל כן משמעותו "שמש זהב". תחזוקת מטוסי החברה והשירות על הקרקע ובאוויר נעשו על ידי עובדי אל על, ומועדון הנוסע המתמיד של חברת אל על היה משותף עם זה של חברת סאן דור. באפריל 2001 גדלה חברת סאן דור והפכה לחברה משמעותית בשוק טיסות השכר הישראלי כשהפעילה טיסות גם לתיירים הנכנסים לישראל. ביולי 2001 החלה סאן דור לפעול עם קוד עצמאי משלה. בניגוד לאל על, חברת סאן דור הייתה פטורה מהאיסור לטוס בשבתות ובמועדי ישראל. הטיסות בשבתות מופעלות ברובן על ידי מטוסי החברה עצמה, וחלקן על ידי מטוסי אל על, אשר הסמלים והכתובות (של אל על) מכוסים. הצוותים בטיסות אלה הם צוותי אל על, ורק קוד הטיסה ביאט"א הוא 2U. עם זאת, במהלך שעורר את זעמם של החרדים, שינתה חברת אל על ב-23 בפברואר 2007 את קוד הטיסה של מטוס אשר המריא מטורונטו ויעדו תל אביב אך נחת בלונדון בשל חשד לתקלה, ושונה לקוד סאן דור לאחר שנכנסה השבת כדי שיוכל להמשיך בדרכו לכיוון היעד.

ב-1 באפריל 2011 שללה רשות התעופה האזרחית מחברת סאן דור את רישיון ההפעלה המבצעי, בעקבות אי-עמידתה בתקנות הישראליות ובסטנדרטים בינלאומיים. בין השאר נאמר כי החברה פעלה ללא שלד ניהולי וביצועי מלא כנדרש מחברת תעופה, וכי התבססה לחלוטין על התשתיות של חברת האם אל על. בעקבות שלילת רישיונה החלה החברה לפעול כמשווקת טיסות שכר עבור אל על, ובמקביל פעלה לחידוש הרישיון.

בפברואר 2020 נפסקו טיסות החברה עקב מגפת הקורונה בישראל.

בספטמבר 2020 נרכשה החברה על ידי איש העסקים החרדי אלי רוזנברג. בינואר 2021 החליט רוזנברג על שינוי במדיניות החברה, לפיו יופסקו חבילות נופש המשלבות טיסות הממריאות בימי שבת.

בפברואר 2023 הכריזה חברת סאן דור כי תפעיל ארבע טיסות שבועיות לאיסטנבול לאחר 16 שנים שלא הייתה פעילות של חברות תעופה ישראליות בטורקיה. הטיסה הראשונה יצאה ב-30 במרץ 2023.

<gallery>
4X-ATR Dietrich Eggert DUS 04-1982.jpg|צביעת מטוסי סאן דור בתחילת שנות ה-80
4X-ATY Dietrich Eggert DUS 06-1986.jpg|צביעת מטוסי סאן דור באמצע שנות ה-80
4x-EBO.jpg|צביעת מטוסי סאן דור משנת 2004
Sun d'Or Boeing 757-200 Pinter.jpg|צביעת מטוסי סאן דור משנת 2005
0728 4XEBT1 WAW.jpg|סאן דור 4X-EBT לפני סיום שירותו בחברה, 2008
4X-EKR SFX 17-03-2019c.jpg|מטוס 737–800 (4X-EKR) בצביעת סאן דור, 2019
</gallery>

==יעדי סאן דור==
נכון לקיץ 2024 מפעילה סאן דור טיסות ל-16 יעדים: סנטוריני, חצי האי פלופונס, רודוס, סלוניקי, קפלוניה, סיטיה-כרתים (יוון), בטומי וטביליסי (גיאורגיה), לרנקה ופאפוס (קפריסין), ורשה וקרקוב (פולין), טיווט (מונטנגרו), פורטו (פורטוגל), בלגרד (סרביה) וקישינב (מולדובה).

== מיתוג ושיווק ==
סמליל ישן
דמות המותג סאני
בשנת 2009 סאן דור עברה תהליך מיתוג, במהלכו הוחלט לחבר את סאן דור לקטגוריית החופשה, ותחת ההבטחה המותגית "לעולם בעקבות השמש" - למצב את החברה כמתמחה בנופש, שבה חוויית החופשה מתחילה עם רגע העלייה למטוס. הקונספט הקריאייטיבי, התמקד בהפיכת הטיסה מחוויה פונקציונלית לחוויה כיפית ותחתיו גובשה למותג שפה קלילה וידידותית. השמש העומדת בבסיס המותג, היוותה השראה ליצירת דמות מותג בשם סאני - אפרוח תזזיתי שנהנה במסעותיו בעולם. דמותו של סאני מופיעה באלמנטים השונים בשפת המותג, ומלווה בשפה איורית ומילולית הומוריסטית, המותאמת ליעדים השונים של החברה. החל בשנת 2015, סאן דור מיתגה את מטוסיה במיתוג החדש הכולל את סאני.

בתחילת 2024 השיקה סאן דור אסטרטגיה מסחרית ותקשורתית חדשה.

== צי המטוסים ==
החברה מפעילה באופן קבוע שני מטוסים מדגם בואינג 737-800 (שייכים לאל על) בעלי 189 מושבי מחלקת תיירים. 

בפועל, כל מטוס בצי אל על יכול לבצע את טיסות המותג.

בעבר חכרה החברה מטוסים מחברת Air Explore הסלובקית ומחברת SmartWings הצ'כית.

{| class="toccolours" border="1" cellpadding="6" style="border-collapse: collapse;text-align:center"
|+<big>צי מטוסי סאן דור</big>
|- bgcolor="#00008B"
! rowspan="2" |<font style="color:#FFFFFF;">מטוס
! rowspan="2" |<font style="color:#FFFFFF;">בשירות
! rowspan="2" |<font style="color:#FFFFFF;">בהזמנה
! colspan="4" |<font style="color:#FFFFFF;">נוסעים
!
! rowspan="2" |<font style="color:#FFFFFF;">זיהוי כלי טיס ("זנב")
! rowspan="2" |<font style="color:#FFFFFF;">הערות
|- bgcolor="#00008B"
! style="width:25px;" |<abbr title="מחלקה ראשונה"> <font style="color:#FFFFFF;">F</abbr>
! style="width:25px;" |<abbr title="מחלקת עסקים"> <font style="color:#FFFFFF;">J</abbr>
! style="width:25px;" |<abbr title="מחלקת תיירים"> <font style="color:#FFFFFF;">Y</abbr>
! style="width:29px;" |<center><font style="color:#FFFFFF;">סה"כ
!
|-
||בואינג 737-800
|2
|—
|—
|—
|189
|189
|
|
<gallery mode="nolines">
קובץ:4X-EKR Sundor new livery LLBG Micha Sender.JPG|4X-EKR"גבעתיים"
קובץ:4X-EKM LLBG 21-06-2019a.jpg|4X-EKM מבצע טיסות של חברת סאן דור ושל חברת אל על
</gallery>
|
המטוסים מבצעים מדי פעם טיסות גם עבור אל על 
|-
!סה"כ
!2
!—
|}

==מנכ"לי סאן דור==
{| class="wikitable sortable"
|- bgcolor="#F0F0F0"
|width="30%"|שם ||width="30%"| תקופת כהונה
|-
| זאב לבנה||1996-ייסוד
|-
| לאון חסדאי|| 1996 – 1997
|-
| יצחק מאירוביץ|| 1997 – 1998
|-
| אורי דנור|| 1999 – 2002
|-
| ארנון אשרוב|| 2003 – 2006
|-
| בצלאל קרבט|| 2006 – 2012
|-
| אורי דנור|| 2012 – 2014
|-
| מיקי שטרסבורגר|| 2014 – 2018
|-
| יאיר ברבי|| 2018 – 2022
|-
| גל גרשון|| 2022 – מכהן
|}

==קישורים חיצוניים==

* 

* [https://www.airliners.net/search?keywords=sun+d%27or תמונות מטוסי החברה], באתר Airliners.net

== הערות שוליים ==

קטגוריה:חברות תעופה ישראליות
קטגוריה:אל על
קטגוריה:ישראל: חברות שהוקמו ב-1977